ভক্তের সংখ্যায় পরস্পরকে রীতিমতো পাল্লা দেন বিরাট কোহলি এবং অনুষ্কা শর্মা। তেমনই দু’জনকে একসঙ্গে দেখলে তাঁদের ভক্তরাও বিগলিত হয়ে যান। 
সেলেবদের সাধারণত নিজেদের সম্পর্ক নিয়ে গোপনীয়তা বজায় রাখতে দেখা যায়। কিন্তু বিরাট ও অনুষ্কা দু’জনেই ব্যতিক্রম। সোশ্যাল মিডিয়াতে বিরাট প্রায়ই প্রেমিকার সঙ্গে ছবি আপলোড করেন। আবার সময় পেলেই কাজের ফাঁকে বয়ফ্রেন্ডের সঙ্গে দেখা করতে চলে যান অনুষ্কাও। 

এই বিষয়ে অন্যান্য খবর

অনুষ্কা শর্মার কিছু অ-দেখা ছবি, রইল অ্যালবাম
অনুষ্কার পাগল ‘ফ্যান’ তারকা ক্রিকেটার! যা কাণ্ড করলেন, বিরাট নির্ঘাত রেগে যাবেন


দু’জনের জুটি এতটাই জনপ্রিয় যে, ভক্তরা তাঁদের ‘বিরুষ্কা’ নামে ডাকেন। কিন্তু জানেন কি প্রেমিকাকে আদর করে কী নামে ডাকেন বিরাট? হ্যাঁ প্রেমে হাবুডুবু খাওয়া প্রেমিকদের মতো বিরাটও নিজের প্রেমিকাকে আদর করে ডাকেন ‘নুষ্কি’ নামে। নামের মানে খুঁজতে যাবেন না। অনুষ্কা নামটিকেই ছোট করে ‘নুষ্কি’ বানিয়ে নিয়েছেন বিরাট। অনুষ্কাও কিন্তু সেই নাম পেয়ে খুব খুশি। 
সোনা-মনা-বেবি-হানি এইসব নামে না ডেকে, এক্কেবারে অন্য নামে প্রেমিকাকে ডাকার জন্যও কুর্নিশ করতেই হয় কোহলিকে। তবে বিরাটকে ভালবেসে অনুষ্কা কী নামে ডাকেন, সেটার খোঁজ এখনও পাওয়া যায়নি।